Лютаўская рэвалюцыя абу­дзіла нацыянальна-вызваленчы рух на прасторах Расійскай імперыі. Часовы ўрад аб’явіў аб роўнасці грама­дзян незалежна ад іх саслоўнай, рэлігійнай і нацыянальнай прыналежнасці. Скасоўваліся абмежаванні адносна месцаў пражывання, паступлення на дзяржаўную вайсковую службу, у навучальныя ўстановы. Была пацверджана аўтаномія Фінляндыі, выказана пра­панова аднаўлення незалеж­насці Польшчы. Праблемы адносна іншых нацыянальных тэрыто­рый Часовы ўрад адносіў да Устаноў­чага сходу. Тым не менш укра­інскія, беларускія, лі­тоў­скія нацы­янальныя арганізацыі выступілі з праектамі дзяржаўнага ўладка­вання.